Държавен вестник, бр. 3, 2010 г., стр. 150

СТР.  150	
Д Ъ Р Ж А В Е Н  В Е С Т Н И К 	
БРОЙ  3
РЕШЕНИЕ № 451
от 26 ноември 2009 г.
На основание чл. 21, ал. 1, т. 8 ЗМСМА, чл. 1, 
ал. 2, т. 1, чл. 3, ал. 3, т. 2, чл. 4, ал. 2, чл. 31, 
ал. 1, чл. 32, ал. 2, т. 1 и чл. 28, ал. 2 ЗПСК, чл. 2, 
ал. 1, т. 1, чл. 5, 6, 9 и чл. 14, ал. 4 от Наредбата 
за търговете и конкурсите и предвид изложените в 
предложение вх. № 09Х-434 от 23.ХI.2009 г. факти­
чески основания Общинският съвет – гр.  Пловдив, 
реши:
І. Отменя Решение № 380 от 15.Х.2009 г. 
ІІ. Открива процедура за приватизация чрез 
публичен търг с явно наддаване за продажбата 
на 193 406 дяла по 10 лв. всеки един от тях, пред­
ставляващи 100% от капитала на „Митнически 
терминал“ – ЕООД, Пловдив.
ІІІ. Забранява извършването на разпоредителни 
сделки с дълготрайни активи на дружеството и 
обезпечаване на вземания с тях, както и сключ­
ване на договори за придобиване на дялово учас­
тие, за наем, за съвместна дейност, за кредит, за 
обезпечаване на вземания, както и поемане на 
менителнични задължения, освен с разрешение на 
общинския съвет.
ІV. Да се извърши продажба чрез публичен 
търг с явно наддаване на 193 406 дяла, по 10 лв., 
представляващи 100% от капитала на „Митнически 
терминал“ – ЕООД, Пловдив.
1. Условия на търга:
1.1. Начална тръжна цена в размер 4 580 000 лв. 
Сделката е освободена от ДДС.
1.2. Начин на плащане – достигната на търга 
цена след приспадане на внесения депозит се за­
плаща в левове по следния ред: 
1.2.1. 50% от цената – при сключване на при­
ватизационния договор; остатъкът от цената в 
размер 50% от покупната в срок 12 месеца – на 
две периодични вноски през 6 месеца считано от 
сключване на приватизационния договор:
• първа вноска от 25% от покупната цена – в 
срок до 6 месеца от сключването на договора;
• втора вноска от 25% от покупната цена – в 
срок до 12 месеца от сключването на договора. 
1.2.2. Купувачът може да заплати цялата цена 
еднократно при сключването на договора.
1.3. Обезпечение на неизплатената част от це­
ната на дружеството – банкова гаранция в полза 
на община Пловдив, която се предоставя преди 
сключването на договора. 
1.4. Купувачът се задължава да изплати задъл­
женията към община Пловдив в срок 3 месеца от 
датата на сключване на приватизационния договор.
2. Стъпка на наддаване – 230 000 лв.
3. Депозитът за участие в търга е парична вноска 
в размер 685 000 лв., който трябва да е постъпил 
в левове по банковата сметка на ПОАП, посочена 
в тръжната документация, в срок до 17-ия ден 
(включително) от обнародването на решението в 
„Държавен вестник“.
4. Тръжната документация, състояща се от 
правила за провеждане на търга, информационен 
меморандум на дружеството и проект на договор 
за приватизационна продажба, се закупува в офиса 
на Пловдивската общинска агенция за приватиза­
ция (ПОАП), ул. Железарска 1, стая № 2 до 16 ч. 
на 17-ия ден (включително) от обнародване на ре­
шението в „Държавен вестник“ след заплащане в 
брой на 8000 лв., без включен ДДС, на посочения 
адрес. При получаване на тръжната документация 
представителят на съответния кандидат трябва да 
представи документ за самоличност и документ 
за актуално правно състояние на юридическото 
лице, което представлява, а в случаите на упъл­
номощаване – и нотариално заверено пълномощно 
за закупуване на документация и подписване на 
декларацията за неразгласяване на информацията. 
Документите по предходното изречение, които са 
съставени на език, различен от българския, трябва 
да бъдат придружени с превод на български език, 
извършен от заклет преводач. Не се допуска до 
участие в търга консорциум, създаден под формата 
на гражданско дружество.
5. Срок за подаване на предложения за участие 
в търга – до 16 ч. българско време на деня, пред­
хождащ търга, в офиса на ПОАП, ул. Железарска 
1, ет. 3. 
6. Оглед на активите на дружеството – всеки 
работен ден до деня, предхождащ търга, след заку­
пуване на тръжна документация и представяне на 
удостоверение за право на извършване на оглед, 
издадено от ПОАП.
7. Търгът ще се проведе на 21-вия ден от об­
народването на решението в „Държавен вестник“, 
от 14,30 ч. българско време в офиса на ПОАП, ул. 
Железарска 1, ет. 3.
8. Утвърждава тръжна документация за продажба 
на продажба на 193 406 дяла, представляващи 100% 
от капитала на „Митнически терминал“ – ЕООД, 
Пловдив, състояща се от правила за провеждане 
на търга, информационен меморандум, проект на 
договор за приватизационна продажба. Тръжната 
документация съдържа изискуемите реквизити 
по чл. 9 от Наредбата за търговете и конкурсите, 
включително и обстоятелствата по чл. 6, ал. 1 НТК 
с конкретни данни за всяко едно от тях.
9. Всички срокове в решението се броят от деня, 
следващ обнародването в „Държавен вестник“, и 
изтичат в последния посочен ден и час.
10. Възлага на изпълнителния директор на ПОАП 
в комисията за провеждане на търга да включи 
по един представител от ППГОС, определен от 
ръководствата им.
11. Възлага на Пловдивската общинска агенция 
за приватизация подготовката, организацията и 
провеждането на търга.
12. Възлага на изпълнителния директор на 
ПОАП да сключи приватизационен договор със 
спечелилия търга участник в срока по Наредбата 
за търговете и конкурсите.
Председател: И. Илиев
13992
ОБЩИНА ПОПОВО
РЕШЕНИЕ № 386
от 26 ноември 2009 г.
На основание чл. 21, ал. 1, т. 8 ЗМСМА, чл. 58, 
ал. 2, т. 1, чл. 59 и 63 от Закона за концесиите във 
връзка с чл. 88, ал. 1 от Правилника за прилага­
не на Закона за концесиите, Решение № 357 от 
10.ІХ.2009 г. , протокол по чл. 48, ал. 2 от Закона 
за концесиите на комисията, назначена със Заповед 
№ 904 от 26.ІХ.2009 г. на кмета на общината, от 
9.ХІ.2009 г. и доклада на кмета на община Попово 
Общинският съвет – гр. Попово, реши: